Dγa aqcic ameγbun iεelleq-it ccix di teγmeṛt i wabbu. Ma yella d ultma-s, yiwen was tekker ad temceḍ, tenna-asen i tlawin ufeḥḥam ad as-d-fkent liẓaṛ ad temceḍ γer-s acebbub-is, dγa tilawin la ttaḍsant amek ara s-fkent liẓaṛ ad d-temceḍ γer-s tilkin-is ! Dγa taqcict tesfeǧ taqaεet, tenna: «Besmelleh! » Tiden ttkemmilent taḍsa fell-as. Akken i tebda imceḍ, bdant twiztin n ddheb d lfeṭṭa la d-γellint γer lqeεa, tilawin-nni wehment, tεeǧǧbent deg ayen ara ttwalint! Kkrent s mγawla, ssant-as liẓaṛ ad temceḍ γer-s.